6. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 20140/Ι.275 της 24/28 Ιουλ. 1951 Περί αυξήσεως των υπό του Ταμείου Ασφαλίσεως Ιδιοκτητών, Συντακτών και Υπαλλήλων Τύπου καταβαλλομένων συντάξεων. Έχοντες υπ’ όψιν: 1.Τας διατάξεις του άρθρ. 2 του υπ’ αριθ. 19/ 1944 Νόμου. 2.Την υπ’ αριθ. 1001/24.3.1951 αναφοράν του Ταμείου Ασφαλίσεως Ιδιοκτητών, Συντακτών και Υπαλλήλων Τύπου. 3.Τας κρατούσας οικονομικάς συνθήκας. 4.Την απόφασιν της Νομισματικής Επιτροπής, ληφθείσαν κατά την υπ’ αριθ. 473ην συνεδρίασίν της, αποφασίζομεν: Αυξάνομεν από της 1ης Ιουν. 1951 τας υπό του Ταμείου Ασφαλίσεως Ιδιοκτητών, Συντακτών και Υπαλλήλων Τύπου καταβαλλομένας συντάξεις κατά 40%. 